CELEX: 31990R2177
Language: el
Date: 1990-07-24 00:00:00
Title: Κανονισμός (ΕΟΚ) αριθ. 2177/90 του Συμβουλίου της 24ης Ιουλίου 1990 για την τροποποίηση του κανονισμού (ΕΟΚ) αριθ. 1352/90 για τον καθορισμό, για την περίοδο εμπορίας 1990/91, των τιμών που εφαρμόζονται στον τομέα του ρυζιού

Avis juridique important

|

31990R2177

Κανονισμός (ΕΟΚ) αριθ. 2177/90 του Συμβουλίου της 24ης Ιουλίου 1990 για την τροποποίηση του κανονισμού (ΕΟΚ) αριθ. 1352/90 για τον καθορισμό, για την περίοδο εμπορίας 1990/91, των τιμών που εφαρμόζονται στον τομέα του ρυζιού  

Επίσημη Εφημερίδα αριθ. L 198 της 28/07/1990 σ. 0008 - 0008

***** ΚΑΝΟΝΙΣΜΟΣ (ΕΟΚ) αριθ. 2177/90 ΤΟΥ ΣΥΜΒΟΥΛΙΟΥ  της 24ης Ιουλίου 1990  για την τροποποίηση του κανονισμού (ΕΟΚ) αριθ. 1352/90 για τον καθορισμό, για την περίοδο εμπορίας 1990/91, των τιμών που εφαρμόζονται στον τομέα του ρυζιού  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 2,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι ο κανονισμός (ΕΟΚ) αριθ. 1352/90 (2) προβλέπει για την Ισπανία, κατ' εφαρμογή του άρθρου 68 και δυνάμει του άρθρου 70 παράγραφος 1 της πράξης προσχώρησης, τιμές παρεμβάσεως διαφορετικές από εκείνες που ισχύουν στην Κοινότητα με τη σύνθεσή της στις 31 Δεκεμβρίου 1985·  ότι, λαμβάνοντας υπόψη τις τροποποιήσεις που έλαβαν χώρα από την προσχώρηση ως προς τους μηχανισμούς παρεμβάσεως, από την περίοδο 1990/91, οι τιμές παρεμβάσεως του ρυζιού στην Ισπανία πρέπει να ευθυγραμμιστούν με εκείνες που εφαρμόζονται στην Κοινότητα με τη σύνθεσή της στις 31 Δεκεμβρίου 1985·  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 1352/90 αντικαθίσταται από το ακόλουθο κείμενο:  «Άρθρο 1  Για την περίοδο 1990/91, οι τιμές που εφαρμόζονται στον τομέα του ρυζιού καθορίζονται ως εξής:  α) τιμή παρεμβάσεως για το ρύζι paddy: 314,19 Ecu/τόνο·  β) ενδεικτική τιμή για το αποφλοιωμένο ρύζι: 546,88 Ecu/τόνο. »  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Ιουλίου 1990.  Για το Συμβούλιο  Ο Πρόεδρος  C. MANNINO  (1) ΕΕ αριθ. C 175 της 16. 7. 1990.  (2) ΕΕ αριθ. L 134 της 28. 5. 1990, σ. 17.